མི་ཉུང་བ་ཞིག་གིས་གཞན་པའི་ཁ་ལོ་བསྒྱུར་བསམ་པ་ལས།རང་ཉིད་ཀྱི་ཁ་ལོ་བསྒྱུར་བསམ་གྱིན་མེད་པ་འདྲ་བས།རང་སེམས་ཁ་ལོ་བསྒྱུར་བ་དངོས་གནས་དཀའ་མོ་ཡིན།ཐོག་མ་མེད་པ་ནས་གོམས་གཤིས་སུ་ཆགས་ཚར་བའི་བག་ཆགས་སྟུག་པོ་དེ།དུས་ཡུན་ཐུང་ཐུང་ཞིག་གི་ནང་དུ་བསྒྱུར་མི་ནུས་ཀྱང་།ཆོས་སྒྲུབ་པའི་ལམ་ཐོག་ནས་གེགས་དང་བར་ཆད་ཅི་བྱུང་ན་ཁོང་ཡངས་དང་སྡུག་རུས་བྱ་འོས།རྒྱུ་མཚན་ཡང་ང་ཚོའི་དམིགས་ཡུལ་ནི་འགྲོ་བ་སེམས་ཅན་ཐམས་ཅད་སྡུག་བསྔལ་དང་བྲལ།བདེ་བ་དང་ལྡན་པའི་དོན་ཡིན་པས་ནམ་ཡང་མི་བརྗེད་པར་བྱེད་དགོས།